MEDICINSKA ŠKOLA ANTE KUZMANIĆA-ZADAR

Dr. Franje Tuđmana 24/G

tel: 023 213-750

e-mail: ante-kuzmanic@medskolazd.hr

KLASA: 007-04/23-01/24

URBROJ: 2198-1-64-07-23-337

Zadar, 30. 06. 2023.

ZAPISNIK 24.. SJEDNICE ŠKOLSKOG ODBORA MEDICINSKE ŠKOLE

ANTE KUZMANIĆA –ZADAR, ODRŽANE 7. 02. 2023 GODINE

Sjednici Školskog odbora nazočno je četiri ( 4 ) od sedam( 7 ) članova.

Napomena: tri ( 3 ) član Školskog odbora opravdali su svoj izostanak i to gospđa Antonija Bratek.

Ante Ražnjević i Ivana Guglielmini.

Sjednica je započela u 13,30 sati .

Nazočni članovi Školskog odbora:

1. Sonja Šare, mag. med. techn., predsjednica Školskog odbora

 2. Ivana Modrić, ing. preh. tehn. i stručni spec. oec.

3. Višnja Vuko, prof.

4. Daria Sinovčić

U radu sjednice bez prava odlučivanja sudjeluje i tajnica Škole Ružica Marušić, dipl. iur. koja ujedno vodi i Zapisnik. Na sjednici je nazočna ravnateljica Anita Basioli, ravnateljica Škole te voditeljica računovodstva Jelena Mijaljević, mag oec. te voditeljica projekta RCK, Nena Ivanov, mag. oec.

Sjednicom predsjedava Sonja šare, mag. med. techn. – predsjednica Školskog odbora ( u daljem tekstu Predsjednica ).

Predsjednica je otvorila sjednicu Školskog odbora, pozdravila nazočne i konstatirala kako je na sjednici nazočan dovoljan broj članova za pravovaljano odlučivanje.

Dnevni red:

1. Verificiranje Zapisnika s prethodne sjednice
2. Davanje suglasnosti na prijedlog Pravilnika o radu Medicinske škole Ante Kuzmanića-Zadar
3. Usvajanje Izmjena i dopuna financijskog plana za 2023.
4. Izmjena plana nabave za 2023.
5. Informacije o postupku nabave opreme u projektu Medicinska +
6. Osnivanje Gospodarskog savjeta Medicinske škole Ante Kuzmanića-Zadar
7. Informacija o vantroškovničkim radovima na projektu Unaprijeđenja infrastrukture Medicinske škole Ante Kuzmanića-Zadar.
8. Razno

Predsjednica Školskog odbora predložila je dnevni red, dala ga na usvajanje , te su svi nazočni članovi jednoglasno prihvatili predloženi dnevni red.

Dopune dnevnog reda nije bilo.

Ad/1.

Prije prelaska na 2. točku dnevnog reda jednoglasno je usvojen Zapisnik 23. sjednice Školskog odbora.

Ad/2.

Po ovoj točci dnevnog reda izlagala je tajnica Škole , Ružica Marušić, dipl. iur. , koja je nazočne članove Školskog odbora obavijestila o Izmjenama i dopunama Zakona o radu, koje odredbe su stupile na snagu 1. 01. 2023, a Škole su bile dužne uskladiti svoje Pravilnike o radu u roku od 6 mjeseci.

Upoznala je nazočne s najbitnijim Izmjenama Zakona o radu, kao npr. rad na određeno vrijeme , rad na izdvojenim radnim mjestima, dodatni rad i sl.

Također je napomenula , kako je određene zakonske odredbe nekad teško primjeniti u Školi, je Škola ipak specifična instutucija.

Nakon kraće rasprave Predsjednica Školskog odbora dala je prijedlog na glasovanje.

Svi nazočni članovi Školskog odbora jednoglasno su prihvatili prijedlog , te je donesena ODLUKA

kojom je jednoglasno usvojen PRAVILNIK O RADU Medicinske škole Ante Kuzmanića Zadar.

Ad/3

Po ovoj točci dnevnog reda izlagala je voditeljica računovodstva Jelena Mijaljević, masg. Oec. , koja je nazočne ukratko obavijestila zbog čega se išlo u izmjene financijskog plana za 2023. g.

Rebalans je već prošao.

Najveći problem će biti ukoliko ne dođe do povećanja sredstava u državnom proračunu za 2023. g. , te će se u tom slučaju morati procijeniti što prenijeti u iduću godinu.

Nakon krace rasprave , Predsjednica Školskog odbora dala je na glasovanje predložene Izmmjene i dopune financijskog plana , je je jednoglasno donesena ODLUKA o usvajanju predloženih Izmjena i dopuna financijskog plana za 2023. g.

Sastavni dio ovog Zapisnika si i Izmjene i dopune financijskog plana za 2023. g.

Ad/4

U sklopu projekta MEDICINSKA+ došlo je do Izmjene Plana nabave. Projektom je bila predviđena nabava električnog kombija s prikolicom. Međutim, unatoč provedbi 3 postupka nabave i radi situacije na tržištu, nismo imali ponuditelja koji je mogao jamčiti isporuku kombija u predviđenom roku. Stoga se aktivnost nabave kombija zamjenjuje drugom aktivnošću koja obuhvaća Razmjenu iskustva i edukacija djelatnika RCK u međunarodnom centru za simulaciju u Parmi (Simulacijski centar Simula Hub). Procijenjena vrijednost nabave je jednaka procijenjenoj vrijednosti koja je bila predviđena za nabavu kombija i iznosi **58.398,03 EUR bez PDV-a.** Navedena izmjena plana nabave je usvojena.

Ad/5

Informacije o postupku nabave opreme

U tijeku je nabava opreme čija procijenjena vrijednost nabave iznosi 1.332.940, 73 EUR. Nabava je podijeljena u 4 grupe:

|  |  |
| --- | --- |
| **Grupa** | **Procijenjena vrijednost grupe (bez PDV-a)** |
| Grupa 1 – Oprema za kabinete | 331.807,02 EUR |
| Grupa 2 – Oprema i namještaj za simulaciju | 796.336,85 EUR |
| Grupa 3 – Aparati i uređaji za fizikalnu terapiju | 66.361,40 EUR |
| Grupa 4 – Medicinska i nemedicinska oprema | 138.435,46 EUR |

Otvaranje ponuda je 3. srpnja 2023. godine u 10 sati, u Medicinskoj školi Ante Kuzmanića Zadar RCK.

Ad/6

**Gospodarski savjet Medicinske škole Ante Kuzmanića-Zadar RCK**

U okviru projekta MEDICINSKA + izrađena su tri Akcijska plana za korištenje instrumenata kohezijske politike EU RCK Medicinske škole Ante Kuzmanića Zadar – 2022./2023., 2023./2024. i 2024./2025.

U Akcijskom planu za korištenje instrumenata kohezijske politike EU RCK Medicinske škole Ante Kuzmanića Zadar – 2022./2023., Mjera 1.2. *Izrada programa koji odgovaraju potrebama na tržištu rada* predviđa uspostavljanje/osnivanje Gospodarskog savjeta Medicinske škole Ante Kuzmanića Zadar RCK koji će raspravljati o budućim trendovima i mogućim smjerovima unaprjeđenja obrazovnih programa na način da odgovaraju potrebama tržišta rada. Stoga je podnesen Zahtjev ravnateljice za Osnivanje Gospodarskog savjeta koji je jednoglasno prihvaćen.

Ad/7

Informacija o vantroškovničkim radovima na projektu Unaprjeđenje infrastrukture Medicinske škole Ante Kuzmanića-Zadar.

U sklopu projekta „Unaprjeđenje infrastrukture Medicinske škole Ante Kuzmanića Zadar“ od strane Izvođača radova pristigao je Zahtjev za financiranje Vantroškovničkih radova koji je odobren od strane Stručnog nadzora. Trenutni iznos Vantroškovničkih radova iznosi 215.293,84 EUR s PDV-om te je isti poslan Zadarskoj županiji na odobrenje kako bi se mogao potpisati Dodatak Ugovoru te kako bi se troškovi potraživali putem Zahtjeva za nadoknadom sredstava.

Ad/8

Pod ovom točkom dnevnog reda izlagala je ravnateljica Škole Anita Basioli, prof.

Raspravljalo se o uvođenju upisnine u Školu.

Tajnica Škole Ružica Marušić, dipl. iur. objasnila je nazočnima, kako je moguće naplaćivati upisninu pod zakonskim predviđenim uvjetima. Odluka o upisu predviđa mogućnost upisnine za strukovne Škole, pod određenim uvjetima.

Upisnina mora biti odobrena od Skupštine Zadarske županije i biti u natječaju za upis u 1. razred srednje škole.

Ravnateljica je predložila Školskom odboru donošenje Odluke o naknadi za izdavanje duplikata i prijepisa svjedodžbi za bivše učenike Škole i to u iznosu od 10 EURA.

Nakon kraće rasprave Školski odbor jednoglasno je donio ODLUKU o naplati naknade za izdavanje prijepisa i duplikata svjedodžbi bivšim učenicima Škole u iznosu od 10 EURA.

Završeno u 15, 10 h

ZAPISNIČAR: PREDSJEDNICA ŠKOLSKOG ODBORA:

Ružica Marušić, dipl. iur. Sonja Šare, mag. med. techn.